Държавен вестник, бр. 55, 2025 г., стр. 35

БРОЙ  55	
Д Ъ Р Ж А В Е Н  В Е С Т Н И К 	
СТР.  35   
4. дава правни становища и съгласува 
законосъобразността при прилагането на 
дисциплинарни наказания и търсене на иму­
ществена отговорност на персонала;
5. съгласува длъжностните характеристики 
и дава правни становища по компетентност, 
включително по прилагането на процедури за 
оценяване на трудовото изпълнение;
6. участва при обсъждането и сключването 
на колективния трудов договор;
7. дава становище по законосъобразност 
на жалби, сигнали и предложения и подготвя 
отговорите по тях;
8. осъществява представителство на пред­
приятието пред правораздавателните органи 
и другите юрисдикции след упълномощаване 
от изпълнителния директор, като осигурява 
неговата правна защита;
9. следи за спазване на законовите изиск­
вания по възлагането на обществени поръчки 
и провеждането на процедури;
10. участва в преговорите, съставянето и 
сключването на договори с местни и чуждес­
транни физически и юридически лица;
11. съгласува всички договори, по които 
страна е ДП РАО;
12. съгласува подготовката и сключването 
на договори, координира и контролира изпъл­
нението им по отношение на правни аспекти;
13. извежда договорите, съхранява ориги­
налите на договорите и предоставя копия;
14. организира и поддържа регистър, съ­
държащ данни за недвижимите имоти, пре­
доставени за управление на предприятието;
15. организира подготовката и провежда­
нето на тръжни процедури по реда на Закона 
за държавната собственост и правилника за 
неговото прилагане;
16. подготвя документите за задграничните 
командировки на членовете на управителния 
съвет, ръководния екип и служителите, както 
и на външни експерти, във връзка със задачи 
в интерес на предприятието;
17. участва в изясняване собствеността на 
предприятието и снабдяването му с актове 
за собственост.
Чл. 23. Отдел „Човешки ресурси“ е основно 
структурно звено с предмет на дейност по 
управление на човешките ресурси и кадро­
вото обезпечаване на предприятието, като 
изпълнява следните основни функции:
1. планира, организира, координира и кон­
тролира изпълнението на дейностите в отдел 
„Човешки ресурси“;
2. координира и подпомага дейността по 
разработване, актуализиране и утвърждаване 
на длъжностни характеристики и прилагане 
на процедури за атестиране и оценяване на 
трудовото изпълнение;
3. разработва проект и поддържа актуално 
щатно разписание на длъжностите;
4. отговаря за изготвянето, актуализира­
нето и съхраняването на трудовите досиета, 
изготвянето и актуалността на длъжностните 
характеристики за всяко работно място;
5. осъществява трудовоправните взаимо­
отношения между работодателя и персонала 
в съответствие с трудовото и осигурителното 
законодателство, като изготвя документи по 
възникване, изменение и прекратяване на 
трудови договори, административно обслужва 
работниците и служителите в частта на тру­
довоправните им взаимоотношения;
6. разработва прогнозите и проектобюджета 
в частта от него за численост и разходи за 
персонал, включително за допълнителните 
социални придобивки и други плащания;
7. разработва, внедрява и прилага система 
за подбор на кадрите, отчитаща професионал­
ните, квалификационни и психофизиологични 
изисквания по работни места и длъжности, 
организира провеждането на поддържащо 
и специализирано обучение и повишаване 
квалификацията на персонала.
Чл. 24. (1) Финансовият контрольор подпо­
мага изпълнителния директор при изграждане, 
развитие и функциониране на системите за 
финансово управление и контрол, включително 
чрез предварителен контрол за законосъобраз­
ност в съответствие със Закона за финансово 
управление и контрол в публичния сектор.
(2) Финансовият контрольор извършва про­
верка на всички документи и приложенията 
към тях преди вземане на решение, свързано 
с финансовата дейност на предприятието, с 
цел изразяване на мнение дали предлаганото 
решение съответства на всички приложими 
изисквания на законодателството.
(3) Финансовият контрольор извършва 
предварителен контрол, както следва:
1. осъществява предварителен контрол за 
законосъобразност на всички документи и 
действия, свързани с цялостната дейност на 
предприятието;
2. осъществява проверки преди вземането 
на решения за поемане на задължения и за 
извършване на разход;
3. проверява за правилното начисляване и 
калкулация на количествата и сумите;
4. одобрява или отхвърля предложенията 
на изпълнителния директор за поемане на 
задължения или за извършване на разходи 
съгласно Закона за финансово управление и 
контрол в публичния сектор и указанията на 
министъра на финансите по прилагането му;
5. изисква и има право да получава всички 
данни и документи, включително в електронна 
форма, за целите на предварителния контрол.
Чл. 25. (1) Информационният център на 
предприятието поддържа интернет страницата 
на предприятието и осигурява систематизи­
рана и достъпно поднесена информация за 
дейностите на ДП РАО.